206 CORRESPONDANCE DE FRANÇOIS HOTMAN. 
la pluspart des actes faictz à Berne et aultres cantons touchant 
ceste matière, qu’elle l’a tousiours offertes. Et d’aultant, monsieur, 
qu'il a pleu à madite dame me donner charge de ceste affaire 
avec ses aultres depputez, pour lequel effect j'espère me rendre 
par delà incontinent que nous aurons résolu noz dépesches, pour 
lesquelles je m'achemyne présentement vers elle en sa maison de 
Trie, ilz m'ont prié vous escrire de la part de madite dame, à 
quoy j’adjousteray la mienne, si elle est de quelque considération 
en vostre endroict, que vueillez vous charger des pièces de ladite 
Contesse et la disposer à la dite conférance, afin que nous la 
puissions faire estant par delà, que j'espère que nous aurons tout 
pouvoir de traicter et faire toutes choses, qui seront trouvées rai- 
sonnables. Au dessus de quoy je ne vouldrois recercher vous ny 
aultres mais en ce que pourrez beaucoup aider à mectre madite 
dame la Duchesse hors de ce différend, elle et tous ceulx, qui se 
meslent de ses affaires, vous en auront obligation et moy en par- 
ticulier, qui ne vous puis donner aultres nouvelles sinon que tous 
messieurs voz frères !) se portent fort bien et qu’en ung grand cours 
de fièvres et facheuses maladies, qui ont eu et emporté beaucoup 
de personnes pardeça, mon gendre, vostre cousin, n’en a esté exempt, 
l'ayant une mauvaise fièvre mené jusques au part du dangier; 
mais il en est revenu et se porte bien maintenant aux champs, 
où il est avec sa famille de cinq beaux enffans, ma seur et trois 
filles. Je ne seray point désadvoué, si j’acompaigne des siennes 
mes humbles recommandations à vostre bonne grace et prie à 
Dieu, qu'il vous donne, monsieur, aussi longue et heureuze vye 
que vous la désirez. De Paris, ce 4° jour d'octobre 1584. 
Je veiz hyer vostre filz aisné ?), qui se porte fort bien. 
Vostre humble serviteur, 
GRANGIER. 
A Monsieur, 
Monsieur Hotman, docteur en la juris- 
prudence, estant à present à Genefve. 
1) Un deux est Antoine Horman, jurisconsulte catholique et publiciste du 
parti royal, avocat général du parlement de Paris, mort en 1596. 
2) Jean Horman, celui dont la collection est imprimée ici-méme. 
